Χαράλαμπος Σιλιγαρδάκης

Ο **Χαράλαμπος «Χάρης» Σιλιγαρδάκης** (γεννημένος στις 17 Μαρτίου 1982, στην Αθήνα) είναι Έλληνας βετεράνος ποδοσφαιριστής, ο οποίος αγωνίζονταν κυρίως στη θέση του αμυντικού μέσου.

## Ποδοσφαιρική καριέρα
## Άρης Θεσσαλονίκης
Το καλοκαίρι του 2000, ο Άρης Θεσσαλονίκης ανακοίνωσε τη μεταγραφή ενός, άγνωστου στο ευρύ κοινό- Αθηναίου ταλαντούχου ποδοσφαιριστή,  του Χαράλαμπου Σιλιγαρδάκη.  Ο χαρισματικός αμυντικός χαφ δεν πήρε τις αγωνιστικές ευκαιρίες που θα ήθελε και αγωνίστηκε στους «κίτρινους» μόνο σε έναν επίσημο αγώνα για το Κύπελλο Ελλάδας, στις 10 Αυγούστου 2000 κόντρα στο Λεωνίδιο. 

Τη σεζόν 2001-02 παραχωρήθηκε δανεικός στο Μαρκό, με τη φανέλα του οποίου σε 31 ματς (τα 25 στο πρωτάθλημα της Γ' Εθνικής) συνολικά, σκοράροντας κι ένα τέρμα. 

Μη βρίσκοντας θέση στο ρόστερ του Άρη, παραχωρήθηκε στις 29 Ιανουαρίου 2003 στο  Αιγάλεω και στις 16 Μαρτίου 2003 πραγματοποίησε το ντεμπούτο του στο Πρωτάθλημα της Α Έθνικής στον αγώνα κόντρα στο Παναθηναϊκό.
Λίγο αργότερα, στο ματς κόντρα στον ΟΦΗ , ανιχνεύθηκε, σε σχετικό ντόπινγκ κοντρόλ, θετικός στην ουσία ναδρολόνη. 

Ολοκλήρωσε τη θητεία του στο Αιγάλεω με τέσσερις συμμετοχές στη Super League και το καλοκαίρι του 2005, μετακόμισε στην Κύπρο για λογαριασμό της ΑΕΚ Λάρνακας. Στη Λάρνακα αγωνίστηκε σε 21 παιχνίδια και σκόραρε 3 φορές ενώ με τις εμφανίσεις του προσέλκυσε το ενδιαφέρον της Ανόρθωσης η οποία τον απέκτησε τον επόμενο χρόνο. 

Κατά τη διάρκεια της θερινής προετοιμασίας της ομάδας, ο τότε προπονητής της, ο  Τιμούρ Κετσπάγια 
δεν πείστηκε για τις δυνατότητες του κι έτσι ο Σιλιγαρδάκης παραχωρήθηκε δανεικός στη Νέα Σαλαμίνα Αμμοχώστου. Το 2007 μετακόμισε μαζί με το Διγενή Ακρίτα Μόρφου στη Β’ κατηγορία όπου εκεί έπαιξε σε 22 παιχνίδια χωρίς να σκοράρει. 

Το 2008 ο Σιλιγαρδάκης επέστρεψε στην Ελλάδα και αγωνίστηκε για τα επόμενα 3 χρόνια με τη φανέλα του Εθνικού Πειραιώς στη Β Εθνική, καταγράφοντας 94 συμμετοχές κι ένα γκολ. 

Τα επόμενα χρόνια εντάχθηκε σε πολλούς ποδοσφαιρικούς συλλόγους σε Ελλάδα και Κύπρο (Super League και Football league). Πιο συγκεκριμένα, επόμενοι σταθμοί της καριέρας του υπήρξαν: η Βέροια (2011/12) , η Καλλονή (2012-14), τα Χανιά (2014/15) , η Λαμία (2015/16), ο Πανελευσινιακός (2016/17)  κι ο Διαγόρας Ρόδου (2017).  

Το καλοκαίρι του 2017, ο Σιλιγαρδάκης υπέγραψε να αγωνιστεί στην Εύβοια, με τη φανέλα του Ταμυναϊκού . Όμως, τραυματίστηκε στον αγώνα Κυπέλλου με τον ΑΟΝΑ και αυτός ο σοβαρός τραυματισμός (χιαστό) , είχε ως αποτέλεσμα να χάσει όλη την αγωνιστική σεζόν και να καταλήξει στα τέλη Οκτωβρίου του 2018 στη Σαντορίνη και τον Πανθηραϊκό, με τη φανέλα του οποίου αγωνίστηκε μόλις σε 2 επίσημα ματς προτού λύσει την συνεργασία του με το σύλλογο.
 
Το καλοκαίρι του 2019, συμφώνησε να αγωνιστεί στη Χαλκίδα. 

Ολοκλήρωσε την καριέρα του ως ποδοσφαιριστής αγωνιζόμενος τη σεζόν 2019/20 με τη φανέλα του Ολυμπιακού Αγίου Στεφάνου στην ΕΠΣΑΝΑ. 
## Παραπομπές

## Εξωτερικοί σύνδεσμοι
*Προφίλ Χ. Σιλιγαρδάκη στο transfermarkt.gr
*Προφίλ του παίκτη στην ΕΠΑΕ

Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Β΄ Κατηγορίας Κύπρου
Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Γ.Σ. Μαρκό
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Διγενή Μόρφου
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Καλλονής
Κατηγορία:Ποδοσφαιριστές Α.Ο. Χανιά
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Πανελευσινιακού
Κατηγορία:Ποδοσφαιριστές Διαγόρα Ρόδου
Κατηγορία:Ποδοσφαιριστές Α.Ο. Χαλκίδας